Παναγιώτης Δεμέστιχας

Ο Παναγιώτης Δεμέστιχας (Κότρωνας Λακωνίας, 6 Ιουλίου 1885 – Αθήνα, 14 Νοεμβρίου 1960) ήταν Έλληνας στρατιωτικός και συνεργάτης της Ναζιστικής Γερμανίας κατά την Κατοχή της Ελλάδας 1941-1944. 

Γεννήθηκε στον οικισμό Αλεπού του χωριού Κότρωνα Λακωνίας. Υπηρέτησε ως αρχηγός του Στρατιωτικού Οίκου του Βασιλέως (1938-39) και στον πόλεμο 1940-41 ως διοικητής του Α' και Ε' Σώματος Στρατού. Κατά τη διάρκεια της Κατοχής διετέλεσε υπουργός Εσωτερικών στην κυβέρνηση Τσολάκογλου.

Μεταπολεμικά καταδικάστηκε ως δωσίλογος. Το ίδιο διάστημα πέτυχε να του παραχωρηθεί από το Πανεπιστήμιο Αθηνών ο τάφος του άτεκνου ευεργέτη Α.Φ. Παπαδάκη στο Α΄ Νεκροταφείο Αθηνών (ισχυριζόμενος πως ήταν απόγονος του) στον οποίο και θάφτηκε μετά τον θάνατό του, το 1960.

Πηγές

Παραπομπές 

Έλληνες αξιωματικοί του Στρατού Ξηράς
Έλληνες υπουργοί Εσωτερικών
Δ